pythainlp/thai_wikipedia_clean_20230101 huggingface dataset:
ในขณะที่วันแต่งงานของทั้งคู่กระชั้นเข้ามาเรื่อยๆ พวกเขาก็เกิดความรู้สึกว่า ทำไมถึงไม่มองหา "ความเป็นไปได้" ที่พวกเขาจะพบกันเร็วกว่านี้ ซาร่าบินจากแคลิฟอร์เนียมานิวยอร์กหวังว่าโชคชะตาจะนำเนื้อคู่ของเธอกลับมา ส่วนโจนาธานกลับไปในห้างสรรพสินค้าครั้งแรกที่เจอกับซาร่า คืนก่อนวันแต่งงานฮัลเลย์มอบของขวัญให้โจนาธานมันคือหนังสือ "Love in the Time of Cholera" เขารับหนังสือของเธอมาและลองเปิดดูในหนังสือเขาพบว่ามันคือหนังสือของซาร่า และในไม่ช้าเขาก็ออกไปตามหาซาร่าจนมาถึงบ้านของเธอ โจนาธานเห็นน้องสาวของซาร่ามีอะไรกับสามี แต่เขาคิดว่าเป็นซาร่าทำให้เขารู้สึกว่าตัวเองโง่เขลาจึงกลับบ้านไปเตรียมตัวงานแต่งงานในวันพรุ่งนี้
ส่วนซาร่าเริ่มท้อแท้จึงกลับบ้าน ในขนาดที่เธอกำลังนั่งรอในเครื่องบิน ซาร่าพบว่าเธอหยิบกระเป๋าสลับกับเพื่อนของเธอเมื่อเธอจะกำลังซื้อหูฟัง เธอหยิบธนบัตร 5 ดอลลาร์ ให้กับแอร์โฮสเตส และสังเกตธนบัตรที่เธอให้กับแฮร์โฮสเตสแล้วพบว่ามันเป็นของโจนาธานที่เขียนไว้หลายปี ซาร่าขอธนบัตรคืนและออกตามหาเขา ในไม่ช้าเธอมาถึงบ้านของโจนาธานและถามเพื่อนของเขาว่าโจนาธานอยู่ที่นี่ใช่ไหม เพื่อนบ้านบอกเธอว่าโจนาธานจะแต่งงานในวันนี้และจะย้ายไปอยู่กับคู่หมั้น เธอจึงรีบวิ่งไปในโรงแรมแต่เธอเห็นชายคนหนี่งทำความสะอาดในพิธีแต่งงาน ซาร่าน้ำตาไหลทันทีเธอคิดว่างานแต่งงานมันจบไปแล้ว แต่ชายคนนั้นบอกว่างานแต่งงานถูกยกเลิกไปอย่างกะทันหัน ทำให้ซาร่าหยุดร้องไห้ทั้งดีใจและเสียใจไปพร้อมกัน เธอกลับมายังที่เซ็นทรัลพาร์ก และกลับไปเอาแจ็คเก็ตที่เธอลืมไว้ในสวนสาธารณะ
โจนาธานเดินไปรอบๆ เมืองอย่างไม่มีจุดมุ่งหมายจนมาถึงเซ็นทรัลพาร์ก ในขณะที่เขานั่งบนม้านั่งในสวนสาธารณะเขาพบแจ็คเก็ตตัวหนึ่งมันวางอยู่กับบนม้านั่ง เขาหยิบแจ็คเก็ตมาและเดินออกไปยังลานสเก็ตในวันแรกที่เขาได้พบกับซาร่าและใช้เวลาร่วมกัน เขานอนลงบนพื้นผิวลานสเก็ตและใช้แจ็คเก็ตที่เขาพบเป็นหมอนหนุน เกล็ดหิมะเริ่มโปรยลงมาเขามองไปบนท้องฟ้าเห็นถุงมือขนเฟอร์สีดำโดนลมพัดแล้วตกลงมายังหน้าอกของเขา เขามองลงมาเห็นซาร่ายืนอยู่ ฉากสุดท้ายของเรื่องซาร่าและโจนาธานมายังห้างสรรพสินค้าและเพลิดเพลินไปกับวันครบรอบของพวกเขา และเป็นจุดเดียวกันที่พวกเขาเจอกันครั้งแรก
เซาท์แอฟริกันพรีเมียร์ดิวิชัน
เซาท์แอฟริกันพรีเมียร์ดิวิชัน  เป็นลีกฟุตบอลสูงสุดของฟุตบอลในประเทศแอฟริกาใต้ ก่อตั้งในปี พ.ศ. 2539
เดวาน แนร์
ชาวชิลี
ชาวชิลี  คือพลเมืองหรือผู้ที่มีส่วนเกี่ยวข้องกับประเทศชิลี ซึ่งอาจมีความเกี่ยวข้องกันทั้งที่อยู่อาศัย กฎหมาย ประวัติศาสตร์ หรือวัฒนธรรม ประเทศชิลีเป็นประเทศที่มีความหลากหลายทางภาษาและวัฒนธรรม โดยเป็นที่อยู่ของผู้คนจากชาติพันธุ์และศาสนาต่าง ๆ มากมาย ดังนั้นชาวชิลีจำนวนมากจึงไม่ถือสัญชาติของตนกับชาติพันธุ์ แต่ด้วยความเป็นพลเมืองและความจงรักภักดีต่อประเทศ
ชาวชิลีส่วนใหญ่มีเชื้อสายมาจากกลุ่มชาติพันธุ์ในยุโรป (ส่วนใหญ่เป็นชาวสเปน) กับชนพื้นเมืองในประเทศชิลี ปัจจุบันมีชาวชิลีที่มีเชื้อสายมาจากเยอรมนี, สหราชอาณาจักร, ฝรั่งเศส, โครเอเชีย, อิตาลี หรือปาเลสไตน์หลายแสนคน
แม้ว่าชาวชิลีส่วนใหญ่จะอาศัยอยู่ในประเทศชิลี แต่ก็มีการจัดตั้งชุมชนชาวชิลีขึ้นในหลายประเทศ เช่น อาร์เจนตินา, สหรัฐ, ออสเตรเลีย, แคนาดา และประเทศในสหภาพยุโรป
โซนี่ มิวสิค เอ็นเตอร์เทนเมนท์
โซนี่ โมบายล์ คอมมูนิเคชัน
เอ็นเรียกูจิ
เอ็นเรียกูจิ  เป็นวัดพุทธนิกายเท็นได ตั้งอยู่บนเขาเฮเอในเมืองโอตสึ จังหวัดชิงะ ไม่ไกลจากนครเกียวโต ก่อตั้งในต้นยุคเฮอังโดยภิกษุไซโช ซึ่งนำศาสนาพุทธมหายานนิกายเทียนไถจากจีนมาเผยแพร่ในญี่ปุ่นโดยได้รับการสนับสนุนจากจักรพรรดิคัมมุ และกลายเป็นวัดต้นสังกัดของวัดนิกายเท็นไดในญี่ปุ่น และเป็นหนึ่งในวัดสำคัญที่สุดทางประวัติศาสตร์ของญี่ปุ่น
ยุคมูโรมาจิถือเป็นยุคที่รุ่งเรืองที่สุดของนิกายเท็นได โดยเอ็นเรียกูจิมีวัดสาขาอยู่มากกว่า 3,000 แห่งทั่วญี่ปุ่นและมีกองทัพภิกษุ (僧兵 "โซเฮ") ที่ทรงอิทธิพลเป็นของตนเอง ซึ่งเป็นหนึ่งในเหตุผลที่ทำให้ ขุนพลโอดะ โนบูนางะ ผู้ต้องการพิชิตศัตรูและผนวกญี่ปุ่นให้เป็นปึกแผ่น ได้โจมตีและทำลายเอ็นเรียกูจิอย่างสิ้นซากและสังหารภิกษุจำนวนมากในปี ค.ศ. 1571 ฉะนั้น โครงสร้างของเอ็นเรียกูจิในปัจจุบันจึงเป็นโครงสร้างที่สร้างขึ้นในยุคอาซูจิ–โมโมยามะที่ได้ทำการบูรณะขึ้นใหม่ภายหลังญี่ปุ่นเปลี่ยนขั้วอำนาจการปกครอง
เอ็นเรียกูจินั้นมีรายชื่ออยู่ในอนุสรณ์สถานทางประวัติศาสตร์เกียวโตโบราณ ซึ่งมีสถานะเป็นมรดกโลกโดยยูเนสโก
ไอชิน เซกิ
บริษัท ไอชิน เซกิ จำกัด (มหาชน)  เป็นบริษัทผลิตและพัฒนาชิ้นส่วนและอะไหล่ตลอดจนระบบรถยนต์รายใหญ่ของญี่ปุ่น ปัจจุบันผลิตเครื่องยนต์, เกียร์ขับเคลื่อน, ตัวถัง, โครงรถยนต์ และอะไหล่อื่นๆในระบบโออีเอ็ม โดยไอชินถือหุ้น 30% โดยโตโยต้า ในอดีต ไอชินมีลูกค้าเพียงรายเดียวคือโตโยต้า จนกระทั่งในปี พ.ศ. 2536 อีซูซุและเดมเลอร์ก็เริ่มหันมาใช้สินค้าของไอชิน และต่อมาด้วยมาสดา, นิสสัน, มิตซูบิชิ, จีเอ็ม, วอลโล ฯลฯ จนกลายเป็นแบรนด์อะไหล่ที่ได้รับการยอมรับในระดับโลก และได้รับการจัดอันดับเป็นบริษัทที่มียอดขายสูงเป็นอันดับที่ 442 ของโลกของปี 2014 ในตาราง "Fortune Global 500"
บริษัทมีเครื่องหมายการค้าแตกต่างกันไปตามลักษณะของสินค้า ดังนี้
บุหงามาศ
ปลาแปบยาวสาละวิน
ปลาแปบยาวสาละวิน  ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีลำตัวเรียวยาวและแบนข้างมาก ปากกว้าง ลำตัวสีเงินวาว ด้านหลังและครีบสีเหลืองอ่อน ครีบหลังอันเล็กตั้งค่อนไปทางหาง ครีบก้นยาว ครีบหางเว้าลึก แฉกล่างยาวกว่าแฉกบนเล็กน้อย และมีขอบสีคล้ำ มีความยาวเฉลี่ย 8-12 เซนติเมตร
จัดเป็นปลาแปบจำพวกปลาแปบยาวเพียงชนิดเดียว ที่พบได้ในประเทศไทย โดยอาศัยอยู่รวมกันเป็นฝูงใหญ่ในแม่น้ำสาละวิน, แม่น้ำตะนาวศรี และแม่น้ำกระบุรีในเขตจังหวัดระนอง จัดเป็นปลาที่พบไม่บ่อยนัก แต่พบได้ทั่วไปในรัฐโอริสสา ประเทศอินเดีย และบังกลาเทศ โดยเฉพาะแถบแม่น้ำคงคาและพรหมบุตร
มีการจับขายเป็นปลาสวยงามในบางครั้ง จัดเป็นปลาอีกชนิดหนึ่งที่มีความสวยงาม
Salmophasia sardinella
Salmostoma sardinella
เอ็มทีวียุโรปมิวสิกอะวอดส์ 2011
เอ็มทีวียุโรปมิวสิกอะวอดส์ 2011  จัดขึ้นที่เมืองเบลฟัสต์ ตอนเหนือของประเทศไอร์แลนด์ ในวันอาทิตย์ที่ 6 พฤศจิกายน ค.ศ. 2011 ที่โอดิสซีอะรีนา ในบริเวณไททานิกควอเตอร์และดำเนินรายการโดยเซลีนา โกเมซ มีเวทีแสดงสดเพิ่มเติมสำหรับงานประกาศรางวัล เช่นที่อัลสเตอร์ฮอลล์ และเบลฟัสต์ซิตีฮอลล์
ในวันที่ 19 กันยายน ค.ศ. 2011 เอ็มทีวีเน็ตเวิกส์อินเตอร์เนชันแนล ประกาศชื่อผู้เข้าชิงรางวัล เลดี้ กาก้าเข้าชิง 6 รางวัลในหมวดหมู่หลัก ๆ เคที เพร์รี และบรูโน มาร์ส เข้าชิง 5 รางวัล และบริตนีย์ สเปียส์ เทอร์ตีเซคันส์ทูมาส์ และอะเดล เข้าชิงคนละ 3 รางวัล เลดี้ กาก้าเป็นผู้ชนะรางวัลมากที่สุดถึง 4 รางวัล ผู้ชนะรางวัลคนอื่นได้แก่ เทอร์ตีเซคันส์ทูมาส์ บรูโน มาร์ส และจัสติน บีเบอร์ ได้รับคนละ 2 รางวัล
ระหว่างรายการ เซลีนา โกเมซกล่าวว่า เอ็มทีวีได้รับคะแนนโหวต 154 ล้านคะแนนทั่วโลก ควีนได้รับรางวัลโกลบอลไอคอนจากเคที เพร์รี และแสดงปิดงาน โดยแอดัม แลมเบิร์ตแสดงเพลง "เดอะโชว์มัสต์โกออน" "วีวิลร็อกยู" และ "วีอาร์เดอะแชมเปียนส์"
เอ็มทีวีวิดีโอมิวสิกอะวอดส์ 2013
เอ็มทีวีวิดีโอมิวสิกอะวอดส์ 2013  จัดขึ้นในวันที่ 25 สิงหาคม ค.ศ. 2013 ที่บาร์เคลส์เซนเตอร์ ในบรุกลิน รัฐนิวยอร์ก เป็นงานประกาศรางวัลครั้งที่ 30 ชื่อผู้เข้าชิงประกาศในวันที่ 17 กรกฎาคม ค.ศ. 2013 ผู้เข้าชิงนำโดยจัสติน ทิมเบอร์เลก แมกเคิลมอร์ และ ไรอัน ลูอิส เข้าชิง 6 รางวัล บรูโน มาร์ส ไมลีย์ ไซรัส และโรบิน ธิก เข้าชิงคนละ 4 รางวัล จัสติน ทิมเบอร์เลก เป็นผู้ชนะรางวัลมากที่สุดถึง 4 รางวัล รวมถึงรางวัลวิดีโอแห่งปีจากเพลง "มิเรอส์" แมกเคิลมอร์ และ ไรอัน ลูอิส บรูโน มาร์ส และเทย์เลอร์ สวิฟต์ ได้รับรางวัลเช่นกัน งานประกาศรางวัลมีผู้ชมรวม 10.1 ล้านคน
รายการแสดงไมลีย์ ไซรัส และโรบิน ธิก ร้องเพลงร่วมกันในเพลง "วีคานต์สต็อป" และ "เบลอด์ลายส์" ในลักษณะการแสดงยั่วยวนทางเพศ ได้รับการตอบรับด้านลบจากนักวิจารณ์ และแบบคละกันจากแฟนเพลงและคนดังคนอื่น ๆ งานประกาศรางวัลเป็นที่สนใจเมื่อวงเอ็นซิงก์กลับมาแสดงร่วมกันออกอากาศทางโทรทัศน์ครั้งแรกตั้งแต่ ค.ศ. 2003 ในระหว่างการแสดงความยาว 15 นาทีของจัสติน ทิมเบอร์เลก เป็นการแสดงที่มีผู้ชมมากที่สุด
เพชรสุริยา สิงห์วังชา
เพชรสุริยา สิงห์วังชา มีชื่อจริงว่า ภูมิเรศ ยูฮันเงาะ เกิดเมื่อวันที่ 27 ตุลาคม พ.ศ. 2535 ที่ กรุงเทพมหานคร เป็นน้องชายของ ม่านฟ้า ลูกทรายกองดิน อดีตแชมป์ PABA รุ่นซูเปอร์ไลท์เวท
How to Win at Checkers (Every Time)
การแตกตัวเป็นไอออน
การแตกตัวเป็นไอออน  เป็นกระบวนการหนึ่ง ที่อะตอมหรือโมเลกุลได้รับประจุลบหรือประจุบวกจากการได้มาหรือการเสียไปของอิเล็กตรอนอะตอมหรือโมเลกุลนั้นจึงกลายเป็นไอออน, มักจะเกิดขึ้นร่วมกับการเปลี่ยนแปลงทางเคมีอื่น ๆ การแตกตัวเป็นไอออนอาจเป็นผลมาจากการสูญเสียอิเล็กตรอนหลังจากการชนกันของอนุภาคย่อยของอะตอมด้วยกัน, การชนกันของอะตอมกับอะตอมอื่น ๆ, การชนกันของโมเลกุลกับไอออน, หรือผ่านการมีปฏิสัมพันธ์กับแสง. การแตกตัวเป็นไอออนสามารถเกิดขึ้นได้ผ่านการสลายให้กัมมันตรังสีโดยกระบวนการการแปลงภายใน ซึ่งในกระบวนการนี้ นิวเคลียสที่ถูกกระตุ้นจะถ่ายโอนพลังงานของมันไปให้กับอิเล็กตรอนตัวหนึ่งภายในเปลือกอิเล็กตรอนวงในทำให้อิเล็กตรอนตัวนั้นถูกปล่อยออกมา
ตัวอย่างในชีวิตประจำวันของการแตกตัวเป็นไอออนของก๊าซได้แก่อย่างเช่นภายในหลอดฟลูโอเรสเซนต์หรือหลอดประจุไฟฟ้าอื่น ๆ นอกจากนี้มันยังถูกใช้ในการตรวจจับรังสีเช่นเครื่องวัดกัมมันตภาพรังสี Geiger-Müller หรือห้องการแตกตัวเป็นไอออน ขั้นตอนของการแตกตัวเป็นไอออนถูกนำมาใช้กันอย่างแพร่หลายในอุปกรณ์ที่หลากหลายทางวิทยาศาสตร์พื้นฐานและในเครื่องวิเคราะห์สเปกตรัมของมวลและในการทำรังสีบำบัด
การผลิตไอออน.
ไอออนประจุลบจะถูกผลิตขึ้นเมื่ออิเล็กตรอนอิสระชนเข้ากับอะตอมและต่อมามันก็จะถูกขังอยู่ภายในกำแพงศักย์ไฟฟ้า, ปล่อยพลังงานส่วนเกินที่มีออกมา กระบวนการนี​​้เป็นที่รู้จักกันว่าเป็นการแตกตัวเป็นไอออนโดยการจับยึดอิเล็กตรอน  (เป็นการแตกตัวเป็นไอออนของอะตอมหรือโมเลกุลที่อยู่ในขั้นตอนที่เป็นก๊าซโดยการแปะติดอิเล็กตรอนเข้าไปเพื่อสร้างไอออนในรูปแบบของ A–• ตามสมการ formula_1 เมื่อ M เหนือลูกศรหมายความว่าในการที่จะอนุรักษ์พลังงานและโมเมนตัม บุคคลที่สามต้องเข้ามามีส่วนร่วม (จำนวนของโมเลกุลที่เข้าทำปฏิกริยาคือสาม) การจับยึดอิเล็กตรอนสามารถถูกนำมาใช้ร่วมกับการแตกตัวเป็นไอออนด้วยวิธีทางเคมี  เครื่องตรวจจับการจับยึดอิเล็กตรอนจะถูกนำมาใช้บางระบบของการแยกสีของก๊าซ )
ไอออนประจุบวกจะมีการผลิตโดยการโอนพลังงานในจำนวนที่เพียงพอให้กับอิเล็กตรอนที่ถูกยึดเหนี่ยวไว้ในการปะทะกันกับอนุภาคที่มีประจุ (เช่นไอออน, อิเล็กตรอนหรือโพสิตรอน) หรือกับโฟตอน จำนวนที่เป็นเกณฑ์ของพลังงานที่ต้องใช้จะถูกเรียกว่าพลังงานศักย์ในการแตกตัวเป็นไอออน การศึกษาการชนกันดังกล่าวเป็นความสำคัญขั้นพื้นฐานในเรื่องเกี่ยวกับ few-body problem (ดูบทความเกี่ยวกับ few-body problem) ซึ่งเป็นหนึ่งในปัญหาที่ยังแก้ไม่ได้ที่สำคัญในสาขาฟิสิกส์ ในมุมมองของพลังงานจลน์ การทดลองที่สมบูรณ์ เช่นในการทดลองที่จะกำหนดเวกเตอร์โมเมนตัมที่สมบูรณ์ของทุกชิ้นส่วนเศษซากการชนทั้งหมด (กระสุนววิถีกระจาย, เป้าหมายไอออนที่ recoiling และอิเล็กตรอนพุ่งออกมา) ได้มีส่วนร่วมให้กับความก้าวหน้าที่สำคัญในการทำความเข้าใจในทฤษฎีของ few-body problem ในหลายปีที่ผ่านมา
การแตกตัวเป็นไอออนแบบไม่สูญเสียหรือได้รับความร้อน  เป็นรูปแบบหยึ่งของการแตกตัวเป็นไอออนที่อิเล็กตรอนถูกย้ายออกจากหรือเพิ่มเข้าให้อะตอมหรือโมเลกุลในสถานะพลังงานต่ำสุดเพื่อสร้างไอออนในสถานะพลังงานที่ต่ำสุดของมัน
หิมะถล่มทาวน์เซนด์  เป็นตัวอย่างที่ดีของการสร้างไอออนบวกและอิเล็กตรอนอิสระเนื่องจากการกระทบของไอออน มันเป็นปฏิกิริยาที่ลดหลั่นที่เกี่ยวข้องกับอิเล็กตรอนในภูมิภาคท​​ี่มีสนามไฟฟ้าที่สูงพอสมควรในตัวกลางที่เป็นก๊าซที่สามารถถูกทำให้แตกตัวเป็นไอออนได้เช่นอากาศ หลังเหตุการณ์แตกตัวเป็นไอออนแต่เดิม อย่างเช่นเนื่องจากการแผ่รังสีโดยการแตกตัวเป็นไอออน ไอออนประจุบวกจะลอยไปที่แคโทด ในขณะที่อิเล็กตรอนอิสระจะลอยไปยังแอโหนดของอุปกรณ์ ถ้าสนามไฟฟ้ามีความแข้มพอเพียง อิเล็กตรอนอิสระอาจได้รับพลังงานเพียงพอที่จะปลดปล่อยอิเล็กตรอนต่อไปอีกในการชนครั้งต่อไปกับโมเลกุลอื่น ทั้งสองอิเล็กตรอนอิสระนั้นจะเดินทางไปยังแอโหนดและได้รับพลังงานที่เพียงพอจากสนามไฟฟ้าที่จะทำให้เกิดการแตกตัวเป็นไอออนจากการกระทบเมื่อมีการชนครั้งต่อไปเกิดขึ้น; และเกิดขึ้นเช่นนี้ต่อไปเรื่อย ๆ นี้เป็นปฏิกิริยาลูกโซ่อย่างมีประสิทธิภาพของการผลิตอิเล็กตรอนและจะขึ้นอยู่กับอิเล็กตรอนอิสระที่ได้รับพลังงานที่เพียงพอระหว่างการชนกันที่จะรักษาสภาวะหิมะถล่มให้ยั่งยินต่อไป
ประสิทธิภาพของการแตกตัวเป็นไอออนคิดเป็นอัตราส่วนระหว่างจำนวนของไอออนที่ได้ต่อจำนวนของอิเล็กตรอนหรือโฟตอนที่ใช้
โออีเอ็ม
ผู้ผลิตอุปกรณ์ตามแบบฐาน  หรือ โออีเอ็ม (OEM) เป็นคำที่ใช้เมื่อบริษัทหนึ่งได้ผลิตชิ้นส่วนหรือส่วนควบขึ้นมา โดยที่ชิ้นส่วนดังกล่าวถูกใช้ในผลิตภัณฑ์ขั้นสุดท้ายของบริษัทตัวเองหรือบริษัทอื่น อย่างไรก็ตาม คำนี้อาจถูกใช้ไปในหลายความหมายตามแต่บริบทที่ต่างกันไป'ผู้ผลิตอุปกรณ์ตามแบบฐาน  หรือ โออีเอ็ม (OEM) เป็นคำที่ใช้เมื่อบริษัทหนึ่งได้ผลิตชิ้นส่วนหรือส่วนควบขึ้นมา โดยที่ชิ้นส่วนดังกล่าวถูกใช้ในผลิตภัณฑ์ขั้นสุดท้ายของบริษัทตัวเองหรือบริษัทอื่น อย่างไรก็ตาม คำนี้อาจถูกใช้ไปในหลายความหมายตามแต่บริบทที่ต่างกันไป
ในอุตสาหกรรมการผลิต ผู้ผลิตอุปกรณ์ตามแบบฐาน (OEM) มีอยู่สองประเภทด้วยกันคือ:
วอปต์ทัวร์
วอปต์ทัวร์  เป็นเทศกาลดนตรีที่ใหญ่ที่สุดในสหรัฐอเมริกา เทศกาลนี้จัดขึ้นในสถานที่ต่าง ๆ เช่น ลานจอดรถหรือสนามหญ้า โดยมีการสร้างเวทีหรือสิ่งก่อสร้างล่วงหน้าก่อนถึงงาน ผู้ผลิตรองเท้าสเกตบอร์ดตรา แวนส์ เป็นหนึ่งในผู้สนับสนุนเทศกาลทุกปีนับตั้งแต่ ค.ศ. 1995 และเรียกเทศกาลนี้ว่า แวนส์วอปต์ทัวร์ ตั้งแต่ ค.ศ. 1996 ในช่วงแรกเทศกาลนี้มีฐานะเป็นงานมหรสพแสดงดนตรีออลเทอร์นาทิฟและพังก์ร็อก และในปัจจุบันมีแนวเพลงหลากหลายมากขึ้น วอปต์ทัวร์เป็นเทศกาลดนตรีที่มีมายาวนานที่สุดในอเมริกาเหนือ
ฝากฟ้าทะเลฝัน
เมียว! โดย เคที เพร์รี
เมียว! โดย เคที เพร์รี  เป็นน้ำหอมที่สร้างสรรค์โดยนักร้องชาวอเมริกัน เคที เพร์รี และจีแกนติกเฟอร์ฟูมส์ น้ำหอมออกจำหน่ายในเดือนธันวาคม ค.ศ. 2011 ที่ห้างสรรพสินค้านอร์ดสตรอม น้ำหอมผลิตด้วยแนวคิดคล้าย ๆ กับน้ำหอมตัวแรก "เพอร์"
หลังจากน้ำหอมตัวแรกประสบความสำเร็จ เพร์รีตัดสินใจร่วมกับจีแกนติกเฟอร์ฟูมส์ออกแบบน้ำหอมตัวที่สอง เธอกล่าวว่า "มันเป็นน้ำหอมน้องสาว สำหรับฉันแล้ว เพอร์มีกลิ่นไปทางดอกไม้ และเมียวจะหอมกว่า อาจเป็นเพราะแคลิฟอร์เนียดรีมส์ทัวร์เป็นดั่งโลกของของหวาน เพราะสิ่งที่ฉันเห็นในปีที่แล้วคือกลิ่นหอมอย่างขนมสายไหม หรือกลิ่นเปปเปอร์มินต์ หรือลูกอมกัมมีแบส์จำนวนมหาศาล" เพร์รีพูดถึงกลิ่นหอมนี้ว่าเป็นกลิ่นที่ "กินได้"
ปลาข้อมือนาง
ปลาข้อมือนาง  ปลาน้ำจืดชนิดหนึ่ง ในวงศ์ปลาตะเพียน (Cyprinidae)
จัดเป็นปลาเพียงชนิดเดียวที่อยู่ในสกุล "Folifer"
โดยสันนิษฐานว่า มาจากภาษาละตินคำว่า "foli" หมายถึง "ใบไม้" และ "ifer" หมายถึง "แบก" รวมความแล้วหมายถึงลักษณะของปากของปลาชนิดนี้ที่อยู่ด้านล่าง และ " brevis" หมายถึง "เล็ก, น้อย" และ "filum" หมายถึง "หนวด" หรือ "เส้นด้าย" อันหมายถึง หนวดที่ลักษณะสั้นมาก
มีลำตัวกลมเรียวยาว แบนข้างเล็กน้อย ใต้คางมีติ่งเนื้อ 1 ชิ้น ดูแลเหมือนหนวดขนาดสั้น เกล็ดเล็ก ลำตัวสีเงินแวววาวอมเขียว ด้านบนมีสีคล้ำเล็กน้อย ข้างแก้มมีแต้มสีเหลือง ครีบจางใส ครีบหลังสูง ก้านครีบอันใหญ่สุดมีจักละเอียดที่ขอบด้านท้าย
มีความยาวประมาณ 15-20 เซนติเมตร เป็นปลาที่หากินตะไคร่น้ำตามก้อนหินใต้พื้นน้ำและโขดหิน พบกระจายพันธุ์ในแหล่งน้ำที่ไหลแรงและสะอาดในหลายประเทศ เช่น ตอนใต้ของจีน, เวียดนาม, ลาว ในประเทศไทยพบเฉพาะลุ่มแม่น้ำสาละวินบริเวณจังหวัดแม่ฮ่องสอนและตาก และยังมีรายงานพบที่เกาะไหหลำและฮ่องกงอีกด้วย โดยตัวอย่างต้นแบบแรกถูกส่งมาจากฮ่องกงไปยังจีนเพื่อทำการอนุกรมวิธาน
มีการจับขายเป็นปลาสวยงาม แต่พบได้น้อยและเลี้ยงดูยากมาก
Folifer brevifilis
Folifer
ข้อมือนาง
Tor brevifilis
จอห์น เคนดรูว์
เซอร์ จอห์น คาวเดอรี เคนดรูว์ (; 24 มีนาคม ค.ศ. 1917 – 23 สิงหาคม ค.ศ. 1997) เป็นนักผลิกศาสตร์และนักเคมีชาวอังกฤษ เกิดที่เมืองออกซฟอร์ด เขาเป็นบุตรของวิลฟอร์ด จอร์จ เคนดรูว์ ศาสตราจารย์ด้านภูมิอากาศวิทยาแห่งมหาวิทยาลัยออกซฟอร์ดกับเอเวลีน เมย์ เกรแฮม แซนด์เบิร์ก นักประวัติศาสตร์ศิลป์ เคนดรูว์เรียนที่โรงเรียนดรากอนและวิทยาลัยคลิฟตัน ก่อนจะเรียนต่อด้านเคมีที่วิทยาลัยทรินิตี มหาวิทยาลัยเคมบริดจ์ ในช่วงสงครามโลกครั้งที่สอง เขาทำงานร่วมกับกองทัพอากาศแห่งสหราชอาณาจักร และเริ่มสนใจการศึกษาโปรตีน
ในปี ค.ศ. 1945 เคนดรูว์ร่วมงานกับมักซ์ เพอรุตซ์ นักอณูชีววิทยาที่ห้องปฏิบัติการคาเวนดิชในเคมบริดจ์และเริ่มศึกษาเฮโมโกลบินในแกะ ต่อมาในปี ค.ศ. 1962 เขาได้รับรางวัลโนเบลสาขาเคมีร่วมกับเพอรุตซ์ จากผลงานการศึกษาโครงสร้างของโปรตีนด้วยการฉายรังสีเอกซ์ หลังจากนั้นเคนดรูว์ได้ร่วมก่อตั้งองค์การอณูชีววิทยายุโรป (European Molecular Biology Organization) และวารสารอณูชีววิทยา (Journal of Molecular Biology) ในช่วงบั้นปลายชีวิต เขาดำรงตำแหน่งผู้อำนวยการวิทยาลัยเซนต์จอห์นของมหาวิทยาลัยออกซฟอร์ด และเสียชีวิตที่เมืองเคมบริดจ์ในปี ค.ศ. 1997
ตำบลพรสวรรค์ (อำเภอเสลภูมิ)
ตำบลพรสวรรค์ เป็นตำบลหนึ่งของอำเภอเสลภูมิ จังหวัดร้อยเอ็ด
ตำบลพรสวรรค์มี 5 บ้าน 9 หมู่บ้าน
1. โรงเรียนบ้านสะอาดนาดี
2. โรงเรียนบ้านนาแพง
อำเภอเสลภูมิ
ลิขิตฟ้าชะตารัก
ลิขิตฟ้าชะตารัก  เป็นภาพยนตร์อเมริกันแนวโรแมนติก ในปี ค.ศ. 2012 กำกับการแสดงโดย สกอตต์ ฮิกส์ และเขียนบทโดย วิล เฟทเทอร์ ดัดแปลงจากนิยายขายดีในชื่อเดียวกันของ นิโคลัส สปากส์ นำแสดงโดย แซค แอฟรอน, เทย์เลอร์ ชิลลิง, เจ อาร์. เฟอร์กูสัน และ บลายธ์ แดนเนอร์
เหงาเท่าอวกาศ
เหงาเท่าอวกาศ (Lonely As Space) เป็นซิงเกิลของวงซีซันไฟฟ์ ร่วมกับฟักกลิ้ง ฮีโร่ ในปี พ.ศ. 2558 และเป็นซิงเกิลแรกของค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 27 พฤศจิกายน พ.ศ. 2558 โดยเพลงนี้เป็นเพลงที่พูดถึงความเหงาเปรียบความเหงา เป็นอวกาศ เป็นสิ่งที่มองไม่เห็น แต่มีผลต่อความรู้สึกของคนทุกคน และมีดนตรีที่มีกลิ่นอายแบบดิสโก้ในยุค 80’s นำมาผสมผสานกับจังหวะฟังกี้
มิวสิควีดิโอนี้เผยแพร่ครั้งแรกในวันที่ 27 พฤศจิกายน พ.ศ. 2558 โดยมี ภาวดี คุ้มโชคไพศาล มาร่วมแสดงในมิวสิควีดิโอนี้ด้วย โดยเนื้อหาของมิวสิควีดิโอนี้เล่าถึงหญิงสาวที่ได้รับการคัดเลือกให้ไปใช้ชีวิตอยู่ในอวกาศตั้งแต่ 7 ขวบ แต่ด้วยความผิดพลาดบางประการ จึงทำให้ไม่สามารถกลับมายังโลกได้อีก ความเหงา เดียวดายแบบอันลิมิตจึงเกิดขึ้น
เพลง เหงาเท่าอวกาศ ได้อันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 7 กุมภาพันธ์ พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กระติกน้ำ
กระติกน้ำ  เป็นภาชนะบรรจุน้ำดื่มชนิดหนึ่ง
ออกแบบไว้สำหรับการใช้ดื่มนอกสถานที่หรือขณะเดินทาง, มักจะผลิตมาพร้อมกับสายห้อยสะพาย
หรือมีหูไว้สำหรับร้อยติดกับเข็มขัดเพื่อให้พกพาได้สะดวก
ในสมัยโบราณ กระติกน้ำมักทำจากลูกน้ำเต้า หนังสัตว์ หรือแก้วพร้อมฝาปิดจากไม้ก๊อก,
ส่วนกระติกน้ำในปัจจุบันจะทำจากเหล็กกล้าไร้สนิม อะลูมิเนียม หรือพลาสติก
พร้อมกับฝาปิดแบบเกลียว และตัวฝามักจะยึดติดกับตัวกระติกด้วยหูหรือสายโซ่ขนาดเล็กเพื่อป้องกันฝาหล่นหาย
เซเลอร์มูน คริสตัล
เซเลอร์มูน คริสตัล  เป็นอนิเมะที่มาจากผลงานมังงะของนาโอโกะ ทาเกอูจิ เริ่มออกอากาศพร้อมกันทั่วโลกผ่านเว็บไซต์นิโคนิโกะโดงะ ตั้งแต่วันที่ 5 กรกฎาคม พ.ศ. 2557 จนถึงวันที่ 18 กรกฎาคม พ.ศ. 2558 และเริ่มออกอากาศผ่านโทรทัศน์อีกครั้งตั้งแต่เดือนเมษายนจนถึงเดือนกันยายน พ.ศ. 2558 มีทั้งหมด 26 ตอน โดยแบ่งออกเป็น 2 ภาคคือ ดาร์กคิงดอม และ แบล็กมูน ส่วนภาคที่ 3 เดธบัสเตอร์ มีแผนที่จะเริ่มออกอากาศในฤดูใบไม้ผลิ ในปี พ.ศ. 2559 มีทั้งหมด 13 ตอน
ส่วนภาพยนตร์อนิเมะ "พริตตี้ การ์เดี้ยน เซเลอร์มูน อีเทอร์นัล เดอะ มูฟวี่" ซึ่งเนื้อเรื่องอ้างอิงจาก "ความฝัน" ในมังงะ ถือว่าเป็นภาคต่อโดยตรงและถือเป็น "ภาคที่ 4" ของซีรีส์อนิเมะ "เซเลอร์มูน คริสตัล" โดยภาพยนตร์ช่วงภาคแรกเข้าฉายในวันที่ 8 มกราคม และภาคสองในวันที่ 11 กุมภาพันธ์ พ.ศ. 2564
"เซเลอร์มูน คริสตัล" เริ่มออกอากาศใน ประเทศไทย โดยเริ่มออกอากาศภาคที่ 1-2 ตั้งแต่วันที่ 21 พฤษภาคม พ.ศ. 2559 จนถึงวันที่ 20 สิงหาคม พ.ศ. 2559 ทางช่อง MCOT HD และจะวางจำหน่ายในรูปแบบ VCD และ DVD ในปีเดียวกัน โดยบริษัท TIGA จำกัด จนกระทั่งปี พ.ศ. 2560 ได้เริ่มออกอากาศเซเลอร์มูน คริสตัล ภาคที่ 3 เดธบัสเตอร์ เริ่มออกอากาศตั้งแต่วันที่ 12 มีนาคม พ.ศ. 2560 จนถึงวันที่ 23 เมษายน พ.ศ. 2560 ทางช่อง MCOT HD
ทีมพากย์ไทยที่พากย์อนิเมะเรื่องเซเลอร์มูน คริสตัลจากสถานีโทรทัศน์โมเดิร์นไนน์ทีวีได้รับ รางวัลโทรทัศน์ทองคำ ครั้งที่ 31 สาขารางวัลผู้พากย์ดีเด่น เมื่อวันที่ 18 กุมภาพันธ์ พ.ศ. 2560 ณ หอประชุมเล็ก ศูนย์วัฒนธรรมแห่งประเทศไทย
ใน พ.ศ. 2555 ได้มีประกาศจากงานอีเว้นต์ทอล์กครบรอบ 20 ปี เซเลอร์มูนว่า "เซเลอร์มูนจะมีการสร้างเป็น อนิเมะ ฉบับใหม่ ซึ่งจะเริ่มออกอากาศในฤดูร้อน พ.ศ. 2556 พร้อมกันทั่วโลก"
เมื่อ เดือนสิงหาคม พ.ศ. 2556 ได้มีการประกาศจากงานอีเว้นต์ทอล์กครบรอบ 20 ปี เซเลอร์มูนว่ามีกำหนดการเลื่อนออกอากาศจากเดิมช่วงฤดูร้อน พ.ศ. 2556 มาเป็นช่วง พ.ศ. 2557 แทน โดยจะมีการออกอากาศให้ชมพร้อมกันทั่วโลกผ่านเว็บสตรีมมิ่งของญี่ปุ่นเป็นที่แรกคือ นิโคะนิโคะโดงะ อีกทั้งวง โมะโมะอิโระโคลเวอร์ Z จะมาร้องเพลงประกอบซีรีส์ให้ทั้งเพลงเปิดและเพลงปิดอีกด้วย
โดยใน เดือนเมษายน พ.ศ. 2557 นี้ได้มีการประกาศใช้ชื่อของ อนิเมะ เรื่องใหม่อย่างเป็นทางการว่า "美少女戦士セーラームーン Crystal" Bishoujo Senshi Sailor Moon Crystal หรือ "Pretty Guardian Sailor Moon Crystal" และ อนิเมะ มีจำนวนตอนทั้งหมด 26 ตอน เริ่มตั้งแต่วันที่ 5 กรกฎาคม พ.ศ. 2557
เนื้อเรื่องของเซเลอร์มูน คริสตัลนั้นจะใช้ตัวละครหลัก การดำเนินเรื่อง ชื่อของแต่ละตอน โดยอ้างอิงตามต้นฉบับจากหนังสือการ์ตูนเกือบทั้งหมดแต่จะมีการปรับเปลี่ยนบางส่วนขององค์ประกอบในเรื่องเช่น เสื้อผ้า ฉากหลังของเรื่อง ภาพรวมของอนิเมะให้มีความทันสมัยมากขึ้นจากต้นฉบับเดิม โดยมีการใช้คอมพิวเตอร์กราฟิกมาเสริมในภาพรวมของอนิเมะให้มีความน่าสนใจมากขึ้นและเนื้อเรื่องจะไม่เกี่ยวข้องหรือต่อเนื่องกับอนิเมะเดิมที่เคยฉายไปแล้ว
ภาค ดาร์กคิงด้อม
สึคิโนะ อุซางิ นักเรียนชั้น ม.2 นิสัยค่อนข้างซุ่มซ่ามและขี้แยนิดๆ วันหนึ่งอุซางิได้พบกับแมวดำที่มีจันทร์เสี้ยวที่หน้าผากชื่อว่าลูน่า ลูน่าได้มอบเข็มกลัดแปลงร่างทำให้อุซางิแปลงร่างเป็นนักรบสาวน้อยแห่งความรักและความยุติธรรม เซเลอร์มูน พร้อมกับมีหน้าที่รวบรวมพรรคพวกตามหาผลึกเงินมายาและเจ้าหญิงแห่งดวงจันทร์ ในขณะเดียวกัน ดาร์กคิงด้อม ควีนเบริลก็ได้ส่งพรรคพวกออกตามหาผลึกเงินมายาพร้อมกับดูดพลังชีวิตของมนุษย์ เพื่อให้ควีนเมตาเลียฟื้นคืนชีพได้อย่างสมบูรณ์
ภาค แบล็กมูน
เวลาแห่งความสงบสุขของอุซางิได้กลับมาอีกครั้ง ทันใดนั้นก็มีเด็กสาวลึกลับตกลงมาจากท้องฟ้าชื่อว่า อุซางิน้อย เธอเดินทางมาจากโลกอนาคต เพื่อตามหาเซเลอร์มูนในช่วงเวลาปัจจุบัน ให้ไปช่วยคุณแม่จากการโจมตีของเผ่า แบล็กมูน ในโลกอนาคต โดยมีเดธแฟนธ่อมอยู่เบื้องหลังเหตุการณ์อันเลวร้ายทั้งหมด
ภาค เดธบัสเตอร์
เมื่อการต่อสู้ในโลกอนาคตจบลง พวกอุซางิเลื่อนชั้นขึ้น ม.3 แต่ความสงบสุขมาได้ไม่นาน เมื่อมีบางสิ่งส่งสัญญาณเตือนภัยมาในความฝันของมาโมรุและเรย์ วันหนึ่งในขณะที่พวกอุซางิกำลังเดินทางกลับบ้าน จู่ๆ ก็มีสัตว์ประหลาดออกจากร่างของนักเรียนหญิงโรงเรียนมุเก็น ทำให้อุซางิต้องเร่งสืบเรื่องนี้อย่างเร่งด่วน จนทำให้รู้ว่ารังของศัตรูตัวใหม่ที่ชื่อ เดธบัสเตอร์ อยู่ในโรงเรียนมุเก็น มิหนำซ้ำยังมีอัศวินเซเลอร์ปริศนาทั้ง 2 คนมาปรากฏตัวให้อุซางิสับสนอีกด้วย
ลิขสิทธิ์ในประเทศไทย.
"บริษัทไทก้า (หรือ TIGA)" ได้ประกาศลิขสิทธิ์ในวันที่ 3 มกราคม พ.ศ. 2559 และเริ่มการพากย์และแจ้งช่องทางการจำหน่ายเป็น VCD และ DVD ภายในปี พ.ศ. 2559 พร้อมทั้งออกอากาศทางฟรีทีวีช่อง MCOT HD ใน เดือนพฤษภาคม
ต่อมาวันที่ 1 เมษายน ได้มีการออกอากาศตอนแรกผ่านทาง AIS PLAY โดยรับชมตอนแรกฟรี
"Moon Pride" (ภาค 1 และ 2)
ขับร้องโดย : Momoiro Clover Z / คำร้องและทำนอง : Revo
"New Moon ni Koishite" (ภาค 3)
ขับร้องโดย : Yakushimaru Etsuko (OP1) Horie Misuko (OP2) Momoiro Clover Z (OP3) / คำร้องและทำนอง : Tika・α / เรียบเรียง : Yakushimaru Etsuko and Yamaguchi Motoki
"Gekkou" (ภาค 1 และ 2)
ขับร้องโดย : Momoiro Clover Z / คำร้อง : Shirosawa Sumie / ทำนองและเรียบเรียง - Kosaka Akiko
"Eternal Eternity" (ภาค 3 ED1)
ขับร้องโดย : เทนโอ ฮารุกะ (CV. Minagawa Junko), ไคโอ มิจิรุ (CV. Ohara Sayaka) / คำร้อง : Meg Rock / ทำนองและเรียบเรียง : Shiya Saito
"Otome no Susume" (ภาค 3 ED2)
ขับร้องโดย : อุซางิน้อย (CV. Fukuen Misato) / คำร้อง : Kodama Saori and Yasuharu Konishi / ทำนองและเรียบเรียง : Yasuharu Konishi
"Eien dake ga futari o kakeru" (ภาค 3 ED3)
ขับร้องโดย : จิบะ มาโมรุ (CV. Nojima Kenji) / คำร้อง : Matsui Goro / ทำนองและเรียบเรียง : Toshiyuki Omori
ตำบลศรีวิลัย
ตำบลศรีวิลัย เป็นตำบลหนึ่งตั้งอยู่ทางทิศเหนือของอำเภอเสลภูมิ จังหวัดร้อยเอ็ด ห่างจากที่ว่าการอำเภอเสลภูมิ 22 กิโลเมตร และห่างจากศาลากลางจังหวัดร้อยเอ็ด 56 กิโลเมตร พื้นที่ทั้งตำบลอยู่ในความรับผิดชอบขององค์การบริหารส่วนตำบลศรีวิลัย
ตำบลศรีวิลัยมี 11 หมู่บ้าน
โซนี่พิคเจอร์สเอ็นเตอร์เทนเมนต์
โซนี่พิคเจอร์สเอ็นเตอร์เทนเมนต์  เป็นบริษัทด้านบันเทิงของสหรัฐอเมริกา โดยเป็นบริษัทลูกของกลุ่มบริษัทข้ามชาติโซนี่จากประเทศญี่ปุ่น มีสำนักงานใหญ่ตั้งอยู่ในเมืองคุลเวอร์ซิตี รัฐแคลิฟอร์เนีย โดยบริษัทโซนี่พิคเจอร์สถือเป็นหนึ่งในสมาชิกในสมาคมภาพยนตร์แห่งอเมริกา
ในปี 1987 บริษัทโคคา-โคล่าได้ประกาศแผนขายสินทรัพย์ของสตูดิโอโคลัมเบียพิคเจอร์สที่มีตัวเองเป็นเจ้าของตั้งแต่ปี 1982 ภายใต้ร่างสัญญานี้ โคคา-โคล่าจะขายสตูดิโอโคลัมเบียพิคเจอร์สให้แก่ไตรสตาร์พิคเจอร์ส (ซึ่งโคคา-โคล่าถือหุ้นอยู่ 39.6%) เมื่อกระบวนการเสร็จสิ้น ไตรสตาร์พิคเจอร์ก็ได้เปลี่ยนชื่อเป็นโคลัมเบียพิคเจอร์สเอ็นเตอร์เทนเมนต์ โดยมีสัดส่วนผู้ถือหุ้นคือ โคคา-โคล่า 49%, ผู้ถือหุ้นเดิมของไตรสตาร์ 20%, และผู้ถือหุ้นทั่วไปอีก 31% อย่างไรในปีต่อมา ก็ได้มีการจดทะเบียนบริษัทลูกขึ้นใหม่โดยใช้ชื่อเดิม ไตรสตาร์ เพื่อดำเนินกิจการผลิตของสตูดิโอต่อไป
ต่อมาในวันที่ 28 กันยายน 1989 บริษัทโซนี่ได้ทำการซื้อหุ้นที่บริษัทโคคา-โคล่าถืออยู่ทั้งหมดในโคลัมเบียพิคเจอร์สเอ็นเตอร์เทนเมนต์ และในเดือนต่อมาได้ทำการบรรลุข้อตกลงซื้อหุ้นอีก 51% ที่เหลือ และทำให้โซนี่ถือหุ้น 99.3% ในโคลัมเบียพิคเจอร์สเอ็นเตอร์เทนเมนต์ ต่อมาบริษัทก็ได้เปลี่ยนชื่อเป็น "โซนี่พิคเจอร์สเอ็นเตอร์เทนเมนต์" ในวันที่ 7 สิงหาคม 1991 ปัจจุบัน บริษัทฯ ดำเนินธุรกิจภาพยนตร์ (ภายใต้ชื่อ โคลัมเบียพิคเจอร์ส,ไตรสตาร์พิคเจอร์สและสกรีนเจิมส์),รายการโทรทัศน์ (ภายใต้ชื่อ โซนี่พิคเจอร์สเทเลวิชั่น) รวมทั้งธุรกิจอื่นๆ ที่เกี่ยวข้อง
โคลัมเบียพิกเจอส์
ไตรสตาร์พิกเจอส์
Sony Pictures Entertainment
โซเวียตท็อปลีก  เป็นลีกฟุตบอลสูงสุดของสหภาพโซเวียต ก่อตั้งในปี ค.ศ. 1936 ต่อมาถูกยุบในปี ค.ศ. 1991
โซนี่พิคเจอร์สเอ็นเตอร์เทนเมนท์
วู่วาม
วู่วาม เป็นซิงเกิลของวงซีซันไฟฟ์ ในปี พ.ศ. 2558 จากอัลบั้ม Golden Era ซึ่งถูกนำเรียบเรียงดนตรีใหม่ใน Unreleased version ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 7 พฤศจิกายน พ.ศ. 2557 ในเวอร์ชัน Unreleased version
เพลงนี้เป็นเพลงที่พูดถึงอาการของคนที่การกระทำเร็วกว่าความคิด พอทำไปแล้ว มันย้อนเวลากลับไปแก้ไขสิ่งที่เราทำไว้ไม่­ได้ เนื้อหาเพลงจะเล่าถึงคน ๆ นึงที่รู้สึกผิด รู้สึกว่าถ้าวันนั้นไม่ทำอะไรที่สิ้นคิดไป วันนี้คงได้อยู่กับคนที่เรารัก” คำจำกัดความของเพลง ที่วงตั้งใจนำกลับมาถ่ายทอดอีกครั้ง โดยการปรุงแต่งดนตรีสไตล์ป๊อบเพิ่มขึ้นมา เพื่อสะกดความรู้สึกอาการ “วู่วาม”มากยิ่งขึ้น
เพลง วู่วาม ได้อันดับสูงสุดที่ 33 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 18 มกราคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
แลชญิตซา
แลชญิตซา  เป็นเมืองในจังหวัดออปอแล ประเทศโปแลนด์ เมืองมีเนื้อที่ทั้งหมด 14.45 ตารางกิโลเมตร และมีประชากรทั้งหมด 2,840 คน
Leśnica